
Folyatófúrás műszaki elemzése

Rezümé
Mindig is úgy gondoltam, hogy egy mérnök számára akár egy kis apró mechanikai szerkezet, kifinomult működése, megtervezése jelenti a legnagyobb kihívást, és ez ösztönzi leginkább a munkámat is, mert sokszor apró részleteken bukhat meg a mérnöki munka eredménye.
A TDK dolgozat témája a folyatófúrás, egy speciális technológiájú furat-megmunkáló szerszám, és az által készített furat, illetve annak, menetes furatának mechanikai vizsgálata. A gépészmérnöki munka egyik alapelve szerint, az oldható kötésekkel célszerű megoldani minden olyan szerkezetet, ahol nem szükséges a hegesztett kötés, ezért választottam ezt a témát, hogy bemutassam, egy oldható kötés is elvisel olyan mechanikai igénybevételeket, amit egy mechanikai szerkezet megkíván.
Először édesapám vállalkozásánál találkoztam ezzel a technológiával, és felkeltette érdeklődésemet elméleti és gyakorlati téren is.
A dolgozat célja, hogy bemutassa a folyatófúrást, annak fajtáit, folyamatát, a menetkialakítást, illetve a mechanikai tűrőképességeket.A dolgozat első részében a szakirodalmat jellemzem, áttekintést adok a folyatófúrásról, majd az egyetem laborjában végzet keménységvizsgálójával, illetve szakítógépével az általam készített próbatesteken a kísérleteim eredményeit mutatom be.
A dolgozat befejező része egy rövid összehasonlítás erejéig bemutatja egy másik, ehhez hasonló technológiát, és a folyatófúrás meglepő terhelhetőségét



